Hongmeng е собствената операционна система на Huawei - PCWorld.bg
Hongmeng е собствената операционна система на Huawei
Всички Android приложения ще бъдат съвместими с Hongmeng, която ще се появи най-рано тази есен
Войната между Huawei и правителството на САЩ се ожесточава с всеки изминал ден, а новините около китайците са най-горещата тема в технологичния свят. След заповедта на Тръмп и последвалия бан от Google за ползването на Android лиценз, Huawei ще останат без ключови функции в новите си телефони - Google PlayStore, Maps, Gmail. И докато войната се води вече на доста фронтове и Huawei страдат и от ограничени доставки на хардуер, вчера се появи информация за собственат операционна система на китайците, коятоте ще използват в телефоните си оттук насетне.
Още през март се появиха слухове, че Huawei е разработила собствена опреационна система, в случай че отношенията със САЩ и Google се обтегнат, както това се случи. Според източници от Китай вече имаме име за тази операционна система - тя се нарича Hongmeng и е разработвана активно още от 2012-а година. Според същите източници Huawei използват тази опрерационна система в мобилните си телефони от известно време в скрит режим, за да тестват и събират информация за представянето и.
Все още не е ясно дали това ще бъде официалното име на новата опреационна система (най-вероятно извън Азия тя ще се казва по различен начин), но важна подробност за всички фенове на марката и собственици на Huawei устройства е, че Hongmeng ще работи с всички Android приложения посредством собствения си магазин AppGallery.
САЩ обяви война на още китайски технологични компании
Ударът е нанесен по изследователски и търговски организации, свързани с разработка на компоненти за суперкомпютри
25.06.2019 / 12:33